Twitter és el nom que rep un servei de microblogs que permet als seus usuaris que enviïn i llegeixin missatges de text curts.
Aquests missatges, anomenats piulades o tuits, admeten fins a 280 caràcters i el que es publica ho poden veure automàticament tots els usuaris, també anomenats seguidors, que hagin triat l'opció de poder veure els missatges d'aquell emissor en concret.
Així mateix, cal destacar que una vegada s'ha publicat un tuit, aquest es pot visualitzar de forma immediata en el perfil de l'usuari i que, per defecte, els missatges són públics, és a dir, qualsevol persona, sigui o no seguidora, que accedeixi al perfil públic de l'usuari pot veure tots els seus tuits.
No obstant això, l'emissor original pot restringir el seguiment d'aquests missatges mostrant-los únicament a uns seguidors determinats.
Aquesta plataforma ha establert un sistema de comunicació bidireccional, la qual cosa permet que els usuaris escullin amb quins altres usuaris es relacionen.
Si Twitter s'utilitza correctament, pot esdevenir una bona eina comercial de promoció de serveis, així com també un bon sistema de divulgació de la imatge corporativa (publicitat institucional).
Malgrat això, tenint en compte la legislació actual en matèria d'informació i publicitat de medicaments, a l'hora d'obrir un compte a Twitter, un laboratori farmacèutic hauria de valorar dues consideracions importants:
- Quin és l'objectiu d'obrir un compte a Twitter?
En termes generals, un dels principals objectius d'una empresa per obrir un compte en una xarxa social és la projecció de la seva imatge i marca fins allà on sigui possible.
En termes de publicitat, la publicitat institucional és un element clau per donar-se a conèixer en aquest tipus d'entorn.
En aquest sentit, si l'objectiu de l'empresa és merament corporatiu, és a dir, transmetre informació general de l'empresa i no dels seus productes, el compte pot ser accessible a qualsevol tipus de seguidor (treballadors de l'empresa, pacients, professionals sanitaris, públic en general, etc.).
No obstant això, l'empresa pot decidir que la seva política de divulgació no només sigui d'informació corporativa sinó que vulgui anar més enllà i vulgui promocionar els seus productes.
- A quin tipus de seguidor s'adreça el compte de Twitter?
En cas que una empresa vulgui promocionar els seus medicaments a través d'un compte en aquesta plataforma, cal tenir present a quin tipus de públic s'està dirigint, ja que pot infringir la legislació en matèria de publicitat de medicaments.
Per exemple, és necessari recordar que la informació i/o promoció dels medicaments de prescripció ha d'anar adreçada exclusivament als professionals facultats per prescriure o dispensar medicaments, és a dir, a metges, farmacèutics o bé odontòlegs i podòlegs, en l'àmbit del seu exercici professional.
Per tant, en el cas que es vulguin realitzar accions de divulgació d'informació i/o publicitat de medicaments de prescripció cal que es restringeixi l'accés al compte de Twitter de l'empresa assegurant-se que:
a) Tots els seus seguidors siguin professionals facultats per prescriure o dispensar medicaments.
b) No es produeixen infraccions de la legislació sobre publicitat de medicaments, ja que qualsevol dels seguidors del compte pot fer un retuit d'un determinat missatge.
És a dir, que el mitjà que en un moment determinat pot ser un altaveu per a la difusió d'informació o de la publicitat també pot ser un amplificador d'una conducta inapropiada i la informació i/o publicitat del medicament de prescripció pot arribar al públic en general, i s'infringeix la normativa sobre publicitat de medicaments.
D'altra banda, independentment de la creació o no d'un compte de Twitter, qualsevol laboratori farmacèutic ha d'establir quina ha de ser la seva relació amb aquesta xarxa social, atès que:
En resum, per bé que Twitter pot esdevenir una eina idònia per difondre informació, no és del tot segur que la comunicació o publicitat dels medicaments de prescripció per aquesta via arribi exclusivament als professionals sanitaris als quals va adreçada.
Per tant, cal concloure que la seva utilitat és més aviat per a les finalitats següents:
Monogràfic realitzat per la Secció de Vigilància i Publicitat de Medicaments, del Servei d'Ordenació i Qualitat Farmacèutiques.